

|منتدى الشعر الشعبي شعر ، شعر شعبي عراقي 2013 ، شعر شعبي عراقي 2014 ، اشعار عراقية ، اروع الاشعار العراقية ، اجمل الاشعار العربية ، اروع الاشعار ، اجمل الاشعار ،ابوذيات عراقية ، ابوذيات 2013 ، ابوذيات 2014 ، اجمل الابوذيات العراقية|


| ||LinkBack||أدوات الموضوع||انواع عرض الموضوع|


كُتب :
[ 07-31-2010 ]
||رقم المشاركة : ( 1 )|


اجمل الاشعار الشعبية العراقية
:ღღღღღღღ
وحق الي ماوصل واحد مكانه
تدري شكد الك عندي مكانه
شلت كلبي وصرت انته مكانه
ونبض البيك أهو الشريان بيه
يبعدني الوكت عنك وأردلك
وأحب يوصلني مرسالك وأرد لك
باقي الروح أقدمها ورد لك
وأقدم عمري للغالي هديه
تموت الروح سكته وكلت عدله
وكلامك لو حجيت وياي عدله
يسويها النصيب وتجي عدله
واحضنك ياحلو بثنين اديه
ღღღღღღღ
خل راسي اعله صدرك ضمني الك مشتاك
اذتني الليالي وحشه مندونك
يا ريحة مسج يمعطر الايام
اشوف الدنيه حلوه بنضرة ايعونك
احب لون الورد ونظر اله من اشتاك
لان لون الورد ماخوذ من لونك
تعبني الصبر شنهو الجره يهواي
تدلل عليه وانه مجنونك
غزاني الشيب يسمر من دلالك
انا معرفت زعلك من دلالك
تتوه شبيك خايب من ادلك
وتستكثر عليه جلمت اشلونك
عاشرت العواذل بالزعل وياي
وعلى هجرك الي صارو ينصحونك
مو حبا الك صدكني لا يهواي
بس كرها الي رادو يبعدون
بس كرها الي رادو يبعدونك
ღღღღღღღ
لأن بستك حبيبي تزاعلت وياي
اسف موكتلك ما اكررهه
لو ادريك تزعل ماابوس شفاك
احسبهه على هالمرة عبرهه
معذور انه صدك لن جنت عطشان
وامطارك حلم بالكو تقطرهه
شفت كبالي زمزم وارتايت ارتاح
ومنهه انه شربت لحظات اذكرهه
حسيت الكسوف بكلبي صار بساع
وبعيني الشمس مكسور خاطرهه
وبضهري احس ذنوب ماتنشال
هاي ذنوب يمك بلكي تغفرهه
احس انه احس اعيوني بس كلمات
تكتبلك شعر هو انت شاعرهه
احس ضلوعي صارت بيه جن سيوف
هاك ضلوعي كلهه كبالي كسرهه
بيدك انت روحي وانه اريد الروح
خلي ايدك بدييه وروحي فجرهه
هيه اصلا الك اخذهه يمك دوم
سامحني والك هالروح انذرهه
غيبوبه وخذت مني الوعي بلحظات
وبوسة تحولت غيبوبتي اعذرهه
شمرتني اعله شفتك ميت بلاروح
غيبوبه وصغيره شبيك دعذرهه
اخذ مني التريده واعتذرلك جاي
هاي جروحي يله بملحك احفرهه
هاي عيوني يمك واني كلي اهنااا
وانذار اصفر انطي الروح انذرهه
ღღღღღღღ
من أنـــه أشوفك مـدري شــنهي يصير
أحــــس روحي تريد تصير مرجـــوحة
لان حبـــك صفى يتلاطـــم أعلى الروح
ومـــن كد الجروح جـــروحي مجروحة
ولان كًلــبي نذرته لأجــلـــك من أسنين
أجيـــت ورحـت أنتــه وماخـــلص نوحة
وافـــرح من أشـــوفك وأنطــر لملـــكاك
وأشـــوف رموش جــنها جبـال مرفوعة
تعـــال وشـــوف بعـــدك بيـه أنــه شصار
مثـــل حــال اليتيـــم الشـــايـــغ بروحـــة
تعال وشــوف كًلــبي شكـــثر بيه أجروح
وجروحــة أصبــحت للــناس مـفــضوحة
خاصمت الضحك شـضحك وأنه المجروح
واذ يوم أضـــحكت ذيــجــة تبان مذبوحة
وقابـــل ياحبــيبي أعلى الجــرالي وياك
بــس أعلـى البعــد ماكــول مــسموحــة
ღღღღღღღ
تحياتي
محارب الحزن